*unizgLogo1_1Ured za upravljanje kvalitetom*

**PLAN AKTIVNOSTI ZA OSIGURAVANJE KVALITETE SASTAVNICE  
za akademsku godinu: 2018./2019.**

**Naziv sastavnice: Farmaceutsko-biokemijski fakultet**

**Naziv nadležnog povjerenstva za osiguravanje kvalitete sastavnice: Povjerenstvo za osiguravanje kvalitete**

**Pregled planiranih aktivnosti po područjima unutarnjeg osiguravanja kvalitete kojima se uspostavljaju standardi i ostvaruju ciljevi propisani gore navedenom dokumentacijom** (po potrebi, dodajte redove)**:**

| 1. **Politika i unaprjeđenja sustava kvalitete [ESG 1.1]** | | | | |
| --- | --- | --- | --- | --- |
| Aktivnost | | Način provedbe i očekivani rezultati | Rok | Odgovorna osoba i tijela koja sudjeluju u provedbi aktivnosti |
|  | Priprema i usvajanje godišnjeg izvješća o provedbi plana aktivnosti za osiguravanje kvalitete na Farmaceutsko-biokemijskom fakultetu za akademsku godinu 2017./2018. | Povjerenstvo za osiguravanje kvalitete (POK) sastavlja godišnje izvješće o svom radu za akad. god. 2017./2018. Očekuje se da Fakultetsko vijeće prihvati izvješće. Prihvaćeno godišnje izvješće bit će dostupno na mrežnim stranicama. | Prosinac 2018. | Povjerenstvo za osiguravanje kvalitete, Fakultetsko vijeće |
|  | Priprema i usvajanje aktivnosti za osiguravanje kvalitete za akad. god. 2018./2019. | Povjerenstvo za osiguravanje kvalitete sastavlja plan aktivnosti za akad. god. 2018./2019. Očekuje se definiranje novih ciljeva i usvajanje plana od strane da Fakultetskog vijeća. Prihvaćeni plan aktivnosti bit će dostupan na mrežnim stranicama. | Prosinac 2018. | Povjerenstvo za osiguravanje kvalitete, Fakultetsko vijeće |
|  | Izmjena Pravilnika o napredovanju u znanstveno-nastavna zvanja | Radna skupina radi na izmjenama i dopunama Pravilnika o napredovanju u znanstveno-nastavna zvanja. | prvi kvartal 2019. | Dekan/ Povjerenstvo za studente i studijske programe/ Povjerenstvo za znanost i istraživanje /Radna skupina/Povjerenstvo za osiguravanje kvalitete |
|  | Usklađivanje Pravilnika  o sustavu osiguravanja kvalitete na Farmaceutsko-biokemijskom fakultetu  Sveučilišta u Zagrebu s Pravilnikom Sveučilišta u Zagrebu | Senat Sveučilišta u Zagrebu na 11. sjednici održanoj 15. svibnja 2018. donio je novi Pravilnik  o sustavu osiguravanja kvalitete na Sveučilištu u Zagrebu. S obzirom na veće izmjene Pravilnika, izradit će se novi Pravilnik FBF-a. | prosinac 2018. | Prodekan za kvalitetu i poslijedipomske specijalističke studije/Predsjednik Povjerenstva za osiguravanje kvalitete/Fakultetsko vijeće |
|  | Usvajanje Strategije razvoja Sveučilišta u Zagrebu Farmaceutsko-biokemijskog fakulteta 2019.-2023 | Radna skupina izradila je Strategiju razvoja, usvajanje od strane Fakultetskog vijeća se predviđa u prosincu 2018. godine. Ista će biti dostupna na mrežnim stranicama fakulteta. | prosinac 2018. | Radna skupina za izradu Strategije razvoja Sveučilišta u Zagrebu Farmaceutsko-biokemijskog fakulteta 2018.-2022./Fakultetsko vijeće |
|  | Organiziranje Dana kvalitete FBF-a | **Organizacija Dana kvalitete na fakultetu u svrhu razmjene iskustava u procesima sustava osiguravanja kvalitete, podizanje svijesti o važnosti kulture kvalitete.** | 21. 02. 2019h. | Prodekan za kvalitetu i poslijediplomske specijalističke studije/ Uprava fakulteta/ Povjerenstvo za osiguravanje kvalitete |

| 1. **Odobrenje, kontinuirano praćenje te periodično vrjednovanje i revizija studijskih programa [ESG 1.2, ESG 1.9]** | | | | |
| --- | --- | --- | --- | --- |
| Aktivnost | | Način provedbe i očekivani rezultati | Rok | Odgovorna osoba i tijela koja sudjeluju u provedbi aktivnosti |
|  | Kontinuirano praćenje programa oba studija (Farmacije i Medicinske biokemije) | Provedba anketa za integrirane studije putem Anketnog upitnika za studentice i studente koji su završili integrirani preddiplomski i diplomski studij. | Ak. god. 2017./2018. | Prodekan za studente i studijske programe/ Povjerenstvo za studente i studijske programe /Povjerenstvo za osiguravanje kvalitete |
|  | Revizija studijskih programa za oba studija (Farmacije i Medicinske biokemije) | Revidirat će se postojeći studijski programi putem sastanaka s pojedinim Zavodima FBF-a, voditeljima kolegija i studentima završnih godina studija. Temeljem revizije izradit će se Prijedlog revidiranog programa za oba studija (Farmacija i Medicinska biokemija). | Ljetni semestar 2018./2019. | Prodekan za studente i studijske programe/ Povjerenstvo za studente i studijske programe /Povjerenstvo za osiguravanje kvalitete/ Radna skupina |
|  | Provjeravanje ishoda učenja za pojedine kolegije u studijskim programima | Voditelj kolegija nakon polaganja ispita provjeravat će ishode učenja te će se po potrebi revidirati i prilagođavati ishodi učenja temeljem realne procjene. | Nakon svakog semestra u ak. god. 2018./2019. | Prodekan za studente i studijske programe/ Povjerenstvo za studente i studijske programe /Povjerenstvo za osiguravanje kvalitete |
|  | Priprema za uvođenje studija Farmacije na engleskom jeziku kroz ESF projekt Pharma5.0 | ESF projekt „Razvoj integriranog preddiplomskog i diplomskog studija Farmacije na engleskom jeziku (Pharma5.0)“ olakšat će uvođenje studija Farmacije na engleskom jeziku. Tijekom cijele akademske godine provodit će se zacrtane projektne aktivnosti. | ak. god. 2018./2019. | Prodekan za studente i studijske programe/ Projektni tim |

| 1. **Učenje, poučavanja i vrjednovanje studentskog rada [ESG 1.3]** | | | | |
| --- | --- | --- | --- | --- |
| Aktivnost | | Način provedbe i očekivani rezultati | Rok | Odgovorna osoba i tijela koja sudjeluju u provedbi aktivnosti |
|  | Kontinuirano unaprjeđivanje e-učenja | Poticanje nastavnika za uvođenje novih metoda i tehnika učenja u nastavni proces, podizanje razine e-kolegija. | Kontinuirano | Povjerenstvo za osiguravanje kvalitete/Povjerenstvo za e-učenje |
|  | Organizacija Zimske škole o komercijalizaciji istraživanja | U sklopu doktorskog studija Farmaceutsko-biokemijske znanosti organizirat će se Zimska škola o komercijalizaciji istraživanja s međunarodnim sudjelovanjem. | studeni 2018. | Prodekan za znanost i istraživanje |
|  | Unaprjeđenje kvalitete diplomskih radova | Prema provedenoj analizi razmotrit će se način organizacije i provođenja izrade i mentoriranja diplomskih radova. | Ak. god. 2018./2019. | Povjerenstvo za studentske i diplomske radove/Povjerenstvo za osiguravanje kvalitete |

| 1. **Upisi i napredovanje studenata, priznavanje kompetencija [ESG 1.4]** | | | | |
| --- | --- | --- | --- | --- |
| Aktivnost | | Način provedbe i očekivani rezultati | Rok | Odgovorna osoba i tijela koja sudjeluju u provedbi aktivnosti |
|  | Godišnje nagrađivanje i pohvale najboljim studentima sastavnice | Dekan najboljim studentima javno dodjeljuje nagrade i pohvale na vijeću sastavnice temeljem pravilnika o studiranju na diplomskim studijima FBF-a. | Ak. god. 2018./2019. | Dekan/ Povjerenstvo za studente i studijske programe /Povjerenstvo za studentske i diplomske radove/Povjerenstvo za osiguravanje kvalitete |
|  | Praćenje napredovanja studenata kroz studij | Analiza broja upisanih studenata na svaku studijsku godinu, analiza položenih ispita i postignutog uspjeha. | Ak. god. 2018./2019. | ISVU koordinator/ Povjerenstvo za studente i studijske programe /Povjerenstvo za osiguravanje kvalitete |
|  | Evidentiranje izvannastavnih aktivnosti studenata u ISVU | Sudjelovanje studenata na ljetnim školama, seminarima, tečajevima i drugim izvannastavnim aktivnostima koje rezultiraju stjecajem određenih kompetencija i/ili razvojem vještina evidentirat će se u ISVU. | Ak. god. 2018./2019. | Povjerenstvo za studente i studijske programe /Povjerenstvo za međunarodnu suradnju/Povjerenstvo za osiguravanje kvalitete |

| 1. **Nastavno osoblje [ESG 1.5]** | | | | |
| --- | --- | --- | --- | --- |
| Aktivnost | | Način provedbe i očekivani rezultati | Rok | Odgovorna osoba i tijela koja sudjeluju u provedbi aktivnosti |
|  | Planiranje zapošljavanja s obzirom na potrebe u nastavi | Analizirat će se opterećenje nastavnika i suradnika u diplomskoj nastavi.  Analizirat će se opterećenja nastavnika aktivnostima koja nisu iskazana kroz nastavna opterećenja (ispiti, voditeljstva diplomskih radova). | Ak. god. 2019./2019. | Uprava/Povjerenstvo za opća i kadrovska pitanja/Povjerenstvo za osiguravanje kvalitete |
|  | Planiranje stručnog usavršavanja nastavnika i suradnika | Analizirat će se potrebe za upućivanjem zaposlenika na specijalizacije u zdravstvu kako bi se pridonijelo povećanju kvalitete izvođenja nastave stručnih predmeta. Razmotriti osiguravanje edukacije iz područja pedagogije, metodike i didaktike za nastavnike i suradnike. | Ak. god. 2018./2019. | Povjerenstvo za opća i kadrovska pitanja/Dekanski kolegij/Povjerenstvo za osiguravanje kvalitete |
|  | Angažiranje vanjskih suradnika u nastavi | Prema potrebi uključivanje stručnjaka iz prakse na pojedinim stručnim kolegijima i stručnom osposobljavanju. | Ak. god. 2018./2019 | Povjerenstvo za studente i studijske programe |
|  | Pohađanje radionice za mentore koji planiraju preuzeti svoje prvo mentorstvo na doktorskom studiju ili su ga tek preuzeli | Prema potrebi će se zaposlenici uputiti na pohađanje navedene radionice ukoliko ista bude organizirana od strane Sveučilišta ili drugog nadležnog tijela. | Ak. god. 2018./2019. | Povjerenstvo za studente i studijske programe /Povjerenstvo za osiguravanje kvalitete/Vijeće doktorskog studija |

| **5.1 Znanstveno-istraživačka i umjetnička djelatnost** | | | | |
| --- | --- | --- | --- | --- |
| Aktivnost | | Način provedbe i očekivani rezultati | Rok | Odgovorna osoba i tijela koja sudjeluju u provedbi aktivnosti |
|  | Informiranje djelatnika FBF-a o prijavljivanju znanstvenih projekata. | Kontinuirano informiranje o mogućnostima prijave i načinima vođenja domaćih i međunarodnih znanstvenih projekata. | Ak. god. 2018./2019. | Povjerenstvo za znanost i istraživanje /Povjerenstvo za osiguravanje kvalitete |
|  | Prezentiranje doktorskih studija | Organizirat će se prezentacija doktorskih studija Fakulteta svim zainteresiranim kandidatima. | Ak. god. 2018./2019. | Vijeće za doktorske studije/ Povjerenstvo za znanost i istraživanje |
|  | Dodjela priznanja uspješnim znanstvenicima sastavnice | Na Vijeću sastavnice najuspješnijim znanstvenicima dodijelit će se priznanja i nagrade temeljem uvjeta propisanih Pravilnikom o nagradama i priznanjima. | Kraj ak. god. 2018./2019. | Dekan/ Povjerenstvo za dodjelu nagrada i priznanja/ Povjerenstvo za znanost i istraživanje /Povjerenstvo za osiguravanje kvalitete |
|  | Poticanje interdisciplinarnih istraživanja između Zavoda FBF-a | Prezentacija znanstveno-istraživačkih projekata FBF-a | Kontinuirano | Prodekan za znanost i istraživanje/Voditelji projekata |
|  | Poticanje uključivanja studenata u znanstveno-istraživački rad na Zavodima FBF-a | Analizirat će se mogućnosti i potrebe nastavnika FBF-a da se u znanstveno-istraživački rad uključe zainteresirani studenti. Lista potencijalnih mentora će se ažurirati semestralno i biti dostupna na mrežnim stranicama fakulteta.  Organizirat će se Znanstveni info dan za studente. | Ak. god. 2018./2019. | Povjerenstvo za osiguravanje kvalitete/Prodekan za kvalitetu i poslijediplomske specijalističke studije/Prodekan za znanost i istraživanje |

| **5.2 Stručna djelatnost** | | | | |
| --- | --- | --- | --- | --- |
| Aktivnost | | Način provedbe i očekivani rezultati | Rok | Odgovorna osoba i tijela koja sudjeluju u provedbi aktivnosti |
|  | Organizacija, provođenje i kontinuirano praćenje Stručnog osposobljavanja za ljekarnike (SO) | Studenti će se raspodijeliti po javnim i bolničkim ljekarnama te odgovarajućim laboratorijima. Mentori će se educirati prije i tijekom SO te će se pratiti razvoj studentskih kompetencija. Postavit će se platforma e-portfolio pomoću koje će se detaljno pratiti studentske aktivnosti na SO. Dizajnirat će se i analizirati ankete za procjenu zadovoljstva studenata i mentora. | Ak. god. 2018./2019. | Centar za primijenjenu farmaciju (CPF) |
|  | Organizacija, provođenje i kontinuirano praćenje Stručnog osposobljavanja za medicinske biokemičare (SO) | Studenti će se raspodijeliti po bolničkim laboratorijima. Mentori će se educirati prije SO te će se pratiti razvoj studentskih kompetencija putem redovnog izvještavanja. | Ak. god. 2018./2019. | Centar za primijenjenu medicinsku biokemiju (CPMB) |
|  | Evidencija stručne djelatnosti nastavnika na razini sastavnice | Evidentirat će se sudjelovanje zaposlenika u radu strukovnih organizacija (društva i komore), objavljeni stručni radovi i uredništva stručnih časopisa nastavnika, popularizacijske aktivnosti vezano uz prezentaciju i vidljivost FBF-a u društvu. Podatci će biti dostupni na mrežnim stranicama. | Ljetni semestar ak. god. 2018./2019. | Povjerenstvo za osiguravanje kvalitete/Središnja knjižnica FBF-a/Uredništvo web stranice |
|  | Evidencija savjetodavnih uloga nastavnika u međunarodnim, državnim, regionalnim te lokalnim ustanovama ili tijelima. | Provedenom evidencijom poboljšat će se dostupnost podataka o savjetodavnoj i stručnoj djelatnosti nastavnika. Podatci će biti dostupni na mrežnim stranicama. | Ak. god. 2018./2019. | Povjerenstvo za osiguravanje kvalitete/Središnja knjižnica FBF-a/Uredništvo web stranice |
|  | Organizacija tečajeva za cjeloživotno usavršavanje | Organizacijom tečajeva stručnog usavršavanja osigurat će se kontinuirana edukacija završenih stručnjaka i vidljivost FBF-a kao vodeće znanstveno-nastavne institucije u polju farmacije i medicinske biokemije. | Ak. god. 2018./2019. | CPF/CPMB/Dekanski kolegij |

| 1. **Resursi za učenje i podrška studentima [ESG 1.6]** | | | | |
| --- | --- | --- | --- | --- |
| Aktivnost | | Način provedbe i očekivani rezultati | Rok | Odgovorna osoba i tijela koja sudjeluju u provedbi aktivnosti |
|  | Podrška studentima lošijeg imovinskog statusa | Studentima lošijeg imovinskog statusa omogućit će se obročno plaćanje participacije u troškovima studija ili će ih se osloboditi od plaćanja školarine te će im se omogućiti temeljem odgovarajuće dokumentacije upisivanje mirovanja. | Ak. god. 2018./2019. | Prodekan za studente i studijske programe / Povjerenstvo za studente i studijske programe |
|  | Podrška studentima za nabavljanje zaštitne opreme | Studenti će dobiti dio zaštitne opreme (zaštitne naočale, kute). | Ak. god. 2018./2019. | Prodekan za studente i studijske programe / Povjerenstvo za studente i studijske programe |
|  | Financijska i logistička podrška studentskim projektima | Temeljem odgovarajuće dokumentacije i važnosti studentskih projekata za studente i širu zajednicu, FBF će osigurati dio potrebnih financijskih sredstava te nužnu logističku podršku. | Kontinuirano | Dekan |

| **7. Upravljanje informacijama [ESG 1.7]** | | | | |
| --- | --- | --- | --- | --- |
| Aktivnost | | Način provedbe i očekivani rezultati | Rok | Odgovorna osoba i tijela koja sudjeluju u provedbi aktivnosti |
|  | Analiza stečenih kompetencija za studente integriranog studija farmacije (5. godina) | Ankete mentora-poslodavaca dat će uvid u implementaciju staža u integrirani studij farmacije. | Ak. god. 2018./2019. | Centar za primijenjenu farmaciju/Povjerenstvo za osiguravanje kvalitete |
|  | Evidencija podataka o završenim studentima. | Izraditi registar završenih studenata (alumnija) te prikupiti podatke o njihovoj zaposlenosti i karijeri |  | Povjerenstvo za osiguravanje kvalitete |

| 1. **Informiranje javnosti [ESG 1.8]** | | | | |
| --- | --- | --- | --- | --- |
| Aktivnost | | Način provedbe i očekivani rezultati | Rok | Odgovorna osoba i tijela koja sudjeluju u provedbi aktivnosti |
|  | Javno objavljivanje informacija o studijima, studentima, aktivnostima na FBF-u i drugim aktualnim temama od interesa za struku | Transparentnost dobivenih rezultata, redovito ažuriranje mrežnih stranica FBF-a, obavještavanje Sveučilišta, relevantnih društava i komora o aktualnostima na FBF-u. | Ak. god. 2018./2019. | Povjerenstvo za osiguravanje kvalitete/Uredništvo web stranice/Službe Dekanata |
|  | Obavijesti o važnim postignućima | Na mrežnim stranicama Fakulteta bit će dostupne informacije o značajnim znanstvenim, nastavnim, stručnim i društvenim postignućima i aktivnostima Fakulteta. | Kontinuirano | Povjerenstvo za osiguravanje kvalitete/Uredništvo web stranice/Službe Dekanata |
|  | Organiziranje i sudjelovanje u aktivnostima vezanima uz popularizaciju znanosti i struke | Tradicionalno će nastavnici FBF-a sudjelovati na Festivalu znanosti te u Tjednu botaničkih vrtova, arboretuma i botaničkih zbirki Hrvatske s Interaktivnom izložbom Skriveni svijet ljekovitih biljaka. Također će tradicionalno će biti organiziran Dan otvorenih vrata Fakulteta. Svaki mjesec organizirat će se popularno-stručna predavanja. | Ak. god. 2017./2018. | Nastavnici FBF-a/Povjerenstvo za smotru Sveučilišta |

| 1. **Mobilnost i međunarodna suradnja [**[**Priručnik**](http://www.unizg.hr/fileadmin/rektorat/Studiji_studiranje/Studiji/Kvaliteta/Upravljanje_kvalitetom/Prirucnik-osiguravanje-kvalitete-web.pdf)**, područje br.8]** | | | | |
| --- | --- | --- | --- | --- |
| Aktivnost | | Način provedbe i očekivani rezultati | Rok | Odgovorna osoba i tijela koja sudjeluju u provedbi aktivnosti |
|  | Poticati mobilnost studenata, nastavnog i nenastavnog osoblja | Prijavljivanje projekata mobilnosti u sklopu Erasmus+, CEEPUS i drugih programa mobilnosti; poticanje prijavljivanja projekata kojima se osiguravanju financijska sredstva za ostvarivanje mobilnosti; informiranje – veći broj ostvarenih mobilnosti. | Ak. god. 2018./2019. | Povjerenstvo za međunarodnu suradnju/Povjerenstvo za osiguravanje kvalitete |
|  | Osigurati pomoć dolaznim studentima | Dodjeljivanje mentora nastavnika, studenta domaćina ili studenta mentora dolaznim studentima tijekom razmjene – uspješniji boravak dolaznog studenta. | Ak. god. 2018./2019. | Povjerenstvo za međunarodnu suradnju/Povjerenstvo za osiguravanje kvalitete |
|  | Osigurati sustavnu evidenciju podataka o mobilnosti i međunarodnoj suradnji | Unaprjeđenje evidencije podataka o mobilnosti i međunarodnoj suradnji na sastavnici - sveobuhvatna evidencija podataka.  Izrada interne baze dolaznih studenata čiju mobilnost koordinira ECTS koordinator. | Ak. god. 2018./2019. | Povjerenstvo za međunarodnu suradnju/Povjerenstvo za osiguravanje kvalitete/Središnja knjižnica FBF-a/Odjel za informatičku potporu/ ECTS koordinator/Uredništvo web stranice |

**Članovi Povjerenstva za upravljanje kvalitetom sastavnice:**

1. **doc. dr. sc. Miranda Sertić, predsjednica**
2. **doc. dr. sc. Mirela Matić, zamjenica predsjednice**
3. **izv. prof. dr. sc. Zrinka Rajić**
4. **dr. sc. Anita Somborac Bačura**
5. **dr. sc. Ljiljana Mayer**
6. **Petra Gašparac, prof., dipl. bibl.**
7. **Tea Sinožić, student**

**Datum sačinjavanja Plana aktivnosti: 28.11.2018.**

**Izvješće pripremio/la: doc. dr. sc. Miranda Sertić**